Oficiālais Vēstnesis L 194 , 01/08/2003 Lpp. 0035 - 0037



Komisijas Regula (EK) Nr. 1360/2003 (2003. gada 31. jūlijs), ar ko uz 2003./2004. tirdzniecības gadu atkāpjas no Regulas (EK) Nr. 2316/1999 attiecībā uz atmatā atstātas zemes izmantošanu dažos Kopienas reģionos EIROPAS KOPIENU KOMISIJA, ņemot vērā Eiropas Kopienas dibināšanas līgumu, ņemot vērā Padomes 1999. gada 17. maija Regulu (EK) Nr. 1251/1999, ar ko izveido atbalsta sistēmu dažu laukaugu audzētājiem [1], kurā jaunākie grozījumi izdarīti ar Regulu (EK) Nr. 1038/2001 [2], un jo īpaši tās 9. pantu, tā kā: (1) Komisijas 1999. gada 22. oktobra Regula (EK) Nr. 2316/1999, ar ko nosaka sīki izstrādātus noteikumus Padomes Regulas (EK) Nr. 1251/1999 piemērošanai, kas izveido atbalsta sistēmu dažu laukaugu audzētājiem [3], kurā jaunākie grozījumi izdarīti ar Regulu (EK) Nr. 1035/2003 [4], paredz nosacījumus platībatkarīgo maksājumu piešķiršanai par dažiem laukaugiem. Saskaņā ar Regulas (EK) Nr. 2316/1999 19. panta 2. un 3. punktu platībām jāpaliek atmatā uz laika posmu, kas sākas vēlākais 15. janvārī un beidzas agrākais 31. augustā, un, izņemot gadījumus, ja paredzēts citādi, tās nedrīkst izmantot lauksaimnieciskai ražošanai vai jebkādam ienesīgam nolūkam. (2) Pēdējos mēnešos dažos Kopienas reģionos pieredzēts pārmērīgs sausums, kas ir nopietni ietekmējis lopbarības krājumus un novedis audzētājus pie smagiem zaudējumiem, jo viņi ir spiesti pārdot savus ganāmpulkus, ja netiks nodrošināta parastā barība. (3) Tāpēc ir vēlams noteikt papildu lopbarības krājumus dzīvnieku barošanai līdz rudenim. (4) Tādēļ Regulā (EK) Nr. 2316/1999 jāparedz izņēmums, lai attiecīgajos reģionos atļautu atmatā atstātās zemes izmantošanu laukaugu lopbarības audzēšanai pirms atmatai noteiktā laika posma izbeigšanās, vienlaikus ietverot pasākumus, lai nodrošinātu attiecīgu bezpeļņas zemes izmantošanu. (5) Šajā regulā paredzētie pasākumi ir saskaņā ar Labības pārvaldības komitejas atzinumu, IR PIEŅĒMUSI ŠO REGULU. 1. pants 1. Atkāpjoties no Regulas (EK) Nr. 2316/1999 19. panta 2. un 3. punkta, Kopienas reģionos, kuri uzskaitīti šīs regulas pielikumā, zemi, kas deklarēta par atmatā esošu, var izmantot lopbarības ražošanai 2003./2004. tirdzniecības gadā. 2. Attiecīgās dalībvalstis veic visus nepieciešamos pasākumus, lai nodrošinātu attiecīgu zemes, kas minēta 1. punktā, bezpeļņas izmantošanu, jo īpaši neiekļaujot no šādas zemes novākto produkciju žāvētās rupjās barības atbalsta pasākumos, kas paredzēti Padomes Regulā (EK) Nr. 603/95 [5]. 2. pants Šī regula stājas spēkā dienā, kad to publicē Eiropas Savienības Oficiālajā Vēstnesī. To piemēro no 2003. gada 4. jūlija. Šī regula uzliek saistības kopumā un ir tieši piemērojama visās dalībvalstīs. Briselē, 2003. gada 31. jūlijā Komisijas vārdā — Komisijas loceklis Franz Fischler [1] OV L 160, 26.6.1999., 1. lpp. [2] OV L 145, 31.5.2001., 16. lpp. [3] OV L 280, 30.10.1999., 43. lpp. [4] OV L 150, 18.6.2003., 24. lpp. [5] OV L 63, 21.3.1995., 1. lpp. -------------------------------------------------- PIELIKUMS Vācija (visas no minētajām zemēm): | Bavārija Bādene – Virtemberga Berlīne Brandenburga Brēmene Hesene Meklenburga –Rietumpomerānija Lejassaksija Reinzeme – Pfalca Sārzeme Saksija Saksija – Anhalte Tīringene | Austrija | Burgenlande (visa federālā zeme) Karintija (politiskie apgabali – Volkermarkta, Volfsberga) Lejasaustrija (visa federālā zeme) Augšaustrija (visa federālā zeme) Štīrija (politiskie apgabali – Deutschlandsberg, Firstenfeld, Feldbach, Graz Umgebung, Judenburg, Knittel-feld, Leoben, Leibnitz, Bad Radkersburg, Voitsberg, Weiz) Zalcburga – Salzburg Umgebung (Flachgau) Vīne (visa federālā zeme) | Itālija | Visa valsts, izņemot Trentīno | Francija (šādi departamenti): | Ena Aljē Ardeša Ardēni Averona Kantāla Šaranta Piejūras Šaranta Šēra Kotdora Dū Drone Ēra un Luāra Augšgaronna Žēra Ilevilēna Indra Indra un Luāra Izēra Jura Landa Luāra un Šēra Luāra Augšluāra Atlantijas Luāra Luarē Lota Lota un Garonna Lozēra Mēna un Luāra Augšmarna Majēna Merta un Mozele Mēza Morblāna Mozele Njevra Pijdedoma Lejasreina Augšreina Rona Sona un Luāra Augšsona Sarta Savoja Augšsavoja Dēsevra Tarna Tarna un Garonna Belforas teritorija Vandeja Vjenna Vogēzi Jonna | --------------------------------------------------